recursal/SuperWikiNEXT-32B huggingface dataset:
**ভরত মুনি** ছিলেন একজন প্রাচীন ভারতীয় নাট্য ও সঙ্গীত বিশারদ। তিনি প্রাচীন ভারতীয় নাটক, বিশেষ করে সংস্কৃত মঞ্চনাটক, ও অভিনয় বিদ্যা বিষয়ক নাট্যশাস্ত্র রচনা করেছেন। ভরতকে ভারতীয় নাট্যধারার জনক বলা হয়ে থাকে। এটি রচনার সঠিক সময় পাওয়া যায় নি। তবে ধারণা করা হয় তা খ্রিস্টপূর্ব ২য় শতাব্দী থেকে খ্রিষ্টীয় ২য় শতাব্দীর মধ্যে রচিত হয়।

প্রাচীন ভারতীয় নৃত্য ও সঙ্গীতের মূল পাওয়া যায় নাট্যমে। ভরত অভিনয়ের তিনটি রূপের উল্লেখ করে বলেন তামিল নাটকের উল্লেখযোগ্য অংশ হল ধ্রুপদী ভারতীয় সঙ্গীত ও নৃত্য। ভরত সংস্কৃত অলঙ্কারশাস্ত্রের দশটি গুণের উল্লেখ করেন, যার মধ্যে নাটক একটি। এছাড়া ভরত কিছু রস ও অভিব্যক্তির বিষয়ে আলোকপাত করেছেন, যা ভারতীয় নৃত্য, সঙ্গীত ও মঞ্চনাটকের বৈশিষ্ট বর্ণনা করে।

তিনি ভরতনাট্যম নৃত্যধারার প্রবর্তন করেছেন বলে অনুমান করা হয়। তামিল নাড়ুর মন্দিরের ভাস্কর্য ভরতনাট্যম নৃত্যধারার একমাত্র নিদর্শন। ফলে ধারণা করা হয় ভরতনাট্যম প্রধানত তামিল মঞ্চনাটকে ব্যবহৃত হত। পুরাণে উল্লেখ রয়েছে নৃত্যকলার দেবতা নটরাজ এই নৃত্যধারার সৃষ্টি করেছেন। এই নৃত্যধারার সকল প্রাচীন সাহিত্য তামিল ভাষায় রচিত।

  

* নাট্যশাস্ত্র
* নবরস

তথ্যসূত্র
---------

1. ↑  দে, শঙ্কর প্রসাদ (১৬ নভেম্বর ২০১৬)। "ট্রাম্পের উত্থান ও ভরতনাট্যমের আমেরিকা বিজয়"। *দৈনিক আজাদী*। সংগ্রহের তারিখ ৮ এপ্রিল ২০১৭। [*স্থায়ীভাবে অকার্যকর সংযোগ*]
2. ↑  "নন্দনতত্ত্ব"। *অনুশীলন*। ১৪ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৮ এপ্রিল ২০১৭।
3. ↑  "শেষ হলো ছায়ানটের নৃত্য–উৎসব"। *দৈনিক প্রথম আলো*। ১৫ নভেম্বর ২০১৫। সংগ্রহের তারিখ ৮ এপ্রিল ২০১৭।

বহিঃসংযোগ
---------

* এনসাইক্লোপিডিয়া ব্রিটানিকায় ভরত মুনি[*স্থায়ীভাবে অকার্যকর সংযোগ*]
**তিনরঙা মুনিয়া** (বৈজ্ঞানিক নাম: *Lonchura malacca*) বা **খয়েরি মুনিয়া** Estrildidae (ইস্ট্রিল্ডিডি) গোত্র বা পরিবারের অন্তর্গত এক প্রজাতির ছোট পাখি। ভারত, বাংলাদেশ, পাকিস্তান এবং চীনে পাওয়া যায়। একসময় এরা কালোমাথা মুনিয়া নামে পরিচিত ছিল।

বিবরণ
-----

তিনরঙা মুনিয়া লম্বায় প্রায় ১২ সেন্টিমিটার এবং ওজনে মাত্র ১১ গ্রাম। প্রাপ্তবয়স্ক পাখির মাথা, ঘাড়, গলা, বুকের কেন্দ্র, অবসারণী ও লেজের তলা চকচকে কালো। বুকের বাকি অংশ সাদা। ডানা, পিঠ ও লেজ লালচে-বাদামি বা খয়েরি। ঠোঁট বেশ শক্ত, ত্রিকোণাকার ও হালকা নীলচে। পা, আঙুল ও নখ কালো। এরা একাকী বা দলবদ্ধ হয়ে বসবাস করতে পারে।কখনো কখনো দাগি বাবুই এবং কালোবুক বাবুই এর সঙ্গেও চরতে দেখা যায়।এদের লম্বা ঘাসবন, জলাশয়, ধান‌খেত ও ছোট ঝোপে দেখা যায়। এরা ৭-৮ বছর বাচতে পারে।

খাদ্য
-----

ঘাসবীচি, কাউন, ধান ইত্যাদি প্রিয় খাদ্য। ঘাসবন বা ধান-কাউনের খেতে দলে দলে খাবারের খোঁজে ঘুরে বেড়ায়।

স্বভাব ও প্রজনন
---------------

এরা শান্ত প্রকৃতির হলেও ঝাঁক বেঁধে ফসলের বেশ ক্ষতি করে। পুরুষ পাখিরা গান গায়। পুরুষ ও স্ত্রী পাখি দেখতে একরকম। শরৎকাল ও বসন্তকাল প্রজননের উপযুক্ত সময়। এ সময় জলার ধারে পাতা ও ঘাস দিয়ে বড় বলের মতো বাসা বানায়। বাসায় ঢোকার জন্য লম্বা সুড়ঙ্গের মতো পথ থাকে, ঘাসফুল দিয়ে যার চারপাশটা মুড়ে নেয়। ডিম পাড়ে চার থেকে সাতটি, ধবধবে সাদা। স্বামী-স্ত্রী মিলে ১২-১৩ দিন তা দিয়ে বাচ্চা ফোটায়। বাচ্চারা ১৪-১৫ দিনে উড়তে শেখে।  এদের ডাক পিই শব্দের মত শোনায়।

তথ্যসূত্র
---------

1. ↑  BirdLife International (২০১২)। "*Lonchura malacca*"। *বিপদগ্রস্ত প্রজাতির আইইউসিএন লাল তালিকা* (ইংরেজি ভাষায়)। আইইউসিএন। **2012**। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) old-form url
2. ↑  প্রতিবেদক, নিজস্ব। "বাংলাদেশের মুনিয়া পাখিরা"। *Prothomalo*। সংগ্রহের তারিখ ২০২০-১২-০৯। [*স্থায়ীভাবে অকার্যকর সংযোগ*]
3. ↑  "Tri-colored Munia - Lonchura malacca"। *www.finchinfo.com*। সংগ্রহের তারিখ ২০২০-১২-০৯।

বহিঃসংযোগ
---------

* Tri-coloured Munia Species Profile


উইকিমিডিয়া কমন্সে **তিনরঙা মুনিয়া** সংক্রান্ত মিডিয়া রয়েছে।
**ভল্লা**(বৈজ্ঞানিক নাম:*Lebadea martha(Fabricius)*) এক প্রজাতির মাঝারী আকারের উজ্জ্বল তামাটে বাদামী রঙের প্রজাপতি। এরা নিমফ্যালিডি গোত্র ও লিমেনিটিডিনি উপগোত্রের সদস্য।।

আকার
----

ভল্লা এর প্রসারিত অবস্থায় ডানার আকার ৬২-৭৫ মিলিমিটার দৈর্ঘ্যের হয়।

উপপ্রজাতি
---------

এখনও পর্যন্ত ভল্লা প্রজাপতিদের ১২টি উপপ্রজাতি চিহ্নিত করা গেছে।

* *L. m. attenuata* (Moore, 1878)
* *L. m. distincta* (Corbet, 1942)
* *L. m. ismene* (Doubleday, 1848)
* *L. m. malayana* (Fruhstorfer, 1902)
* *L. m. martha* (Fabricius, 1787)
* *L. m. moorei* (Hall, 1930)
* *L. m. natuna* (Fruhstorfer, 1902)
* *L. m. nebula* (Chou, Zhang & Xie, 2000)
* *L. m. paduka* (Moore, 1857)
* *L. m. parkeri* (Eliot, 1978)
* *L. m. sumatrensis* (Staudinger, 1886)
* *L. m. wallacei* (Moore, 1898)

### ভারতে প্রাপ্ত ভল্লার এর উপপ্রজাতি

ভারতে প্রাপ্ত ভল্লার উপপ্রজাতি হল-

* *Lebadea martha martha* (Fabricius, 1787) – Thai Knight

বিস্তৃতি
--------

ভারত (সিকিম থেকে অরুনাচল প্রদেশ, উত্তর-পূর্ব ভারত, পশ্চিমবঙ্গ এর দার্জিলিং এবং জলপাইগুড়ি জেলা) নেপাল, ভুটান, বাংলাদেশ এবং মায়ানমার এর বিভিন্ন অঞ্চলে দেখা যায়।

বর্ণনা
------

প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

স্ত্রী-পুরুষ উভয় প্রকারের ডানার উপরিতল তামাটে লাল অথবা তামাটে বাদামী বর্ণের হয়। উভয় ডানা জুড়ে সাদা ডিসকাল বন্ধনী তীর্যকভাবে বিস্তৃত। উক্ত বন্ধনীটি কোস্টার দিকে বাঁকানো। সামনের ডানায় এবং পিছনের ডানার উপরিপৃষ্ঠে ডিসকাল সাদা বন্ধনীর বহিঃপ্বার্শ বরাবর যথাক্রমে একসারি সাদা চন্দ্রাকৃতি দাগ এবং কালো চন্দ্রাকৃতি (crescents) বিদ্যমান। সামনের ডানার শীর্ষভাগ সাদা ছোপযুক্ত এবং গোলাকৃতি ও অভিক্ষিপ্ত (produced), শীর্ষভাগের নীচে অবতলাকৃতি (concave)। স্ত্রী প্রকারের সামনের ডানার শীর্ষভাগের সাদা অংশ পুরুষের তুলনায় কম প্রকট এবং আকারে বড়।

আচরণ
----

এই প্রজাতির বিচরণ নিচু উচ্চতার মধ্যে সীমাবদ্ধ থাকে, তরাই অঞ্চলেও এদের গতিবিধি লক্ষনীয়। এদের উড়ান দুর্বল এবং ধীর এবং মাঝেমধ্যেই পাতায় ডানা মেলে সূর্যকিরন উপভোগ করতে দেখা যায়। এরা ফুলের মধু পান করতে ভালোবাসে। পুরুষরা কলহপ্রবন প্রকৃতির। সাধারনত আগষ্ট থেকে নভেম্বর পর্যন্ত এদের বিচরণ চোখে পড়ে। সিকিম অঞ্চলে বসন্তকালে এদের দর্শন মেলে।

চিত্রশালা
---------

তথ্যসূত্র
---------

1. 1 2  "*Lebadea* Felder, 1861" at Markku Savela's *Lepidoptera and Some Other Life Forms*
2. 1 2  *A Pictorial Guide Butterflies of Gorumara National Park* (2013 সংস্করণ)। Department of Forests Government of West Bengal। পৃষ্ঠা ২১৩।
3. ↑  Wynter-Blyth, M.A. (1957) Butterflies of the Indian Region, pg ১৭৬.
4. ↑  "*Lebadea martha (Fabricius, 1787) – Knight*"। *Butterflies of India*। সংগ্রহের তারিখ ২০ সেপ্টেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা ৪১৪। আইএসবিএন 9789384678012।
6. ↑  Isaac, Kehimkar (২০০৮)। *The book of Indian Butterflies* (ইংরেজি ভাষায়) (1st সংস্করণ)। নতুন দিল্লি: অক্সফোর্ড বিশ্ববিদ্যালয় প্রেস। পৃষ্ঠা 380। আইএসবিএন 978 019569620 2।
7. ↑  Kunte, Krushnamegh (২০১৩)। *Butterflies of The Garo Hills*। Dehradun: Samrakshan Trust, Titli Trust and Indian Foundation of Butterflies। পৃষ্ঠা 99।

উইকিমিডিয়া কমন্সে **ভল্লা** সংক্রান্ত মিডিয়া রয়েছে।
এই নিবন্ধটি পুরুষ দল সম্পর্কে। নারী দলের জন্য তিব্বত জাতীয় নারী ফুটবল দল দেখুন।

**তিব্বত জাতীয় ফুটবল দল** (ইংরেজি: Tibet national football team) হচ্ছে আন্তর্জাতিক ফুটবলে তিব্বতের প্রতিনিধিত্বকারী পুরুষদের জাতীয় দল, যার সকল কার্যক্রম তিব্বতের ফুটবলের সর্বোচ্চ নিয়ন্ত্রক সংস্থা তিব্বতীয় জাতীয় ফুটবল অ্যাসোসিয়েশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা এশিয়ান ফুটবল কনফেডারেশনের সদস্যপদ লাভ করেনি। ২০০১ সালের ৩০শে জুন তারিখে, তিব্বত প্রথমবারের মতো আন্তর্জাতিক খেলায় অংশগ্রহণ করেছে; ডেনমার্কের কোপেনহেগেনে অনুষ্ঠিত উক্ত ম্যাচে তিব্বত গ্রিনল্যান্ডের কাছে ৪–১ গোলের ব্যবধানে পরাজিত হয়েছে।

পালজোর স্টেডিয়ামে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় তিব্বতে অবস্থিত। বর্তমানে এই দলের ম্যানেজারের দায়িত্ব পালন করছেন পেনপা সেরিং এবং অধিনায়কের দায়িত্ব পালন করছেন সালগাওকারের মধ্যমাঠের খেলোয়াড় কার্মা সেওয়াং।

ফিফা এবং এশিয়ান ফুটবল কনফেডারেশনের সদস্যপদ না থাকার ফলে তিব্বত এপর্যন্ত একবারও ফিফা বিশ্বকাপ এবং এএফসি এশিয়ান কাপে অংশগ্রহণ করতে পারেনি। ফিফা বহির্ভূত ফুটবল দলের অংশগ্রহণে আয়োজিত কনিফা বিশ্ব ফুটবল কাপে তিব্বত এপর্যন্ত মাত্র ১ বার অংশগ্রহণ করেছে, যেখানে তাদের সাফল্য হচ্ছে ২০১৮ কনিফা বিশ্ব ফুটবল কাপে ১২তম স্থান অধিকার করা।

তেনজিন সামদুপ, দাওয়া তাশি, কার্মা সেওয়াং, সেরিং ওয়াংচুক এবং তাশি সামফেলের মতো খেলোয়াড়গণ তিব্বতের জার্সি গায়ে মাঠ কাঁপিয়েছেন।

র‌্যাঙ্কিং
----------

ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে তিব্বতের কোন স্থান নেই। অন্যদিকে, বিশ্ব ফুটবল এলো রেটিংয়ে তিব্বতের সর্বোচ্চ অবস্থান হচ্ছে ১৭২তম (যা তারা ১৯৭২ সালে অর্জন করেছিল) এবং সর্বনিম্ন অবস্থান হচ্ছে ২২৭। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:

বিশ্ব ফুটবল এলো রেটিং

৩০ এপ্রিল ২০২২ অনুযায়ী বিশ্ব ফুটবল এলো রেটিং| অবস্থান | পরিবর্তন | দল | পয়েন্ট |
| --- | --- | --- | --- |
| ২২৪ | হ্রাস ৩ |  লাওস | ৬৭৫ |
| ২২৫ | হ্রাস ৬ |  মার্কিন ভার্জিন দ্বীপপুঞ্জ | ৬৬০ |
| ২২৬ | বৃদ্ধি ১ |  তিব্বত | ৬৩০ |
| ২২৭ | হ্রাস ১ |  পূর্ব তিমুর | ৬২১ |
| ২২৮ | অপরিবর্তিত |  ব্রুনাই | ৬১৩ |

তথ্যসূত্র
---------

1. ↑  "ফিফা/কোকা-কোলা বিশ্ব র‍্যাঙ্কিং"। *ফিফা*। ৬ এপ্রিল ২০২৩। সংগ্রহের তারিখ ৬ এপ্রিল ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  গত এক বছরে এলো রেটিং পরিবর্তন "বিশ্ব ফুটবল এলো রেটিং"। *eloratings.net*। ৩০ এপ্রিল ২০২২। সংগ্রহের তারিখ ৩০ এপ্রিল ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* প্রাতিষ্ঠানিক ওয়েবসাইট (ইংরেজি)
* কনিফা-এ তিব্বত জাতীয় ফুটবল দল (ইংরেজি)
**হরচন্দ্র ঘোষ** (১৮১৭ - ২৪ নভেম্বর, ১৮৮৪) ছিলেন উনিশ শতকের বাংলা নাটকের প্রথম পর্বের খ্যাতনামা বাঙালি নাট্যকার ও অনুবাদক। পাশ্চাত্য নাটকের সঙ্গে প্রাচ্য নাট্যকলার মিলন ঘটিয়ে এক নতুন ধারা সৃষ্টিতে তিনি প্রথম প্রয়াসী হন।

জন্ম ও শিক্ষা জীবন
------------------

হরচন্দ্র ঘোষের জন্ম বৃটিশ ভারতের অধুনা পশ্চিমবঙ্গের হুগলির খানাকুল-কৃষ্ণনগরে। পিতা হলধর ঘোষ ছিলেন হুগলি কালেক্টরেটের প্রধান করণিক। বেহালার তালুকদার সীতারাম ঘোষ ছিলেন তার পিতামহ। হরচন্দ্রের পড়াশোনা হুগলিতে। ১৮৩৬ খ্রিস্টাব্দে হুগলি মহসিন কলেজ প্রতিষ্ঠিত হলে, তিনি কলেজে ভর্তি হন। কলেজে ১৮৪১ খ্রিস্টাব্দে বেকনের 'ট্রুথ' শীর্ষক নিবন্ধের বঙ্গানুবাদ প্রতিযোগিতায় শ্রেষ্ঠত্বের পুরস্কার লাভ করেন তৎকালীন গভর্নর জেনারেল লর্ড অকল্যাণ্ডের নিকট হতে। হরচন্দ্র ফরাসি ও ইংরাজী ভাষা ভালো জানতেন।

কর্মজীবন
--------

১৮৪৪ খ্রিস্টাব্দের নভেম্বরে হরচন্দ্র বোয়ালিয়ায় দ্বিতীয় শ্রেণীর আবগারি সুপারিনটেন্ডন্ট পদে যোগ দিয়ে কর্মজীবন শুরু করেন। পরের বৎসর প্রথম শ্রেণীর সুপারিনটেন্ডন্ট-রূপে মালদহে স্থানান্তরিত হন। পরে হরচন্দ্র সেটেলমেন্ট ডিপার্টমেন্টের ডেপুটি কালেক্টর ও ডেপুটি ম্যাজিসেট্রট হিসাবে বর্ধমান জেলায় কর্মরত ছিলেন। ১৮৭২ খ্রিস্টাব্দে সরকারি চাকরি থেকে অবসর নেওয়ার আগে হুগলি পৌরসভার চেয়ারম্যানের দায়িত্ব পালন করেন।

বাংলা নাটকের সূচনাপর্ব
----------------------

ঊনবিংশ শতকের প্রথমার্ধে অভিনয়োপযোগী বাংলা নাটক সংস্কৃত ও ইংরাজী রীতি অনুসরণে অথবা উভয় রীতির সংমিশ্রণে রচিত হয়েছিল। আদি পর্বের নাট্যকার হিসাবে বাংলা নাট্যজগৎে সর্বপ্রথম প্রাচ্য ও পাশ্চাত্য রীতির সংমিশ্রণে আধুনিক নাট্যরীতির প্রবর্তনের চেষ্টা করেন হরচন্দ্র ঘোষ। সেকারণে তিনি *বাংলা নাটকের অন্যতম জন্মদাতা* হিসাবে বিবেচিত হন। বস্তুত, বাংলা নাট্য-সাহিত্যের ইতিহাসে তার অবদান বিশেষভাবে স্মরণীয়। তার রচিত *ভানুমতী চিত্তবিলাস*, চারুমুখ চিত্তহরা*,* রজতগিরিনন্দিনী *যথাক্রমে  উইলিয়াম শেকসপিয়রের* দ্য মার্চেন্ট অব ভেনিস*,* রোমিও অ্যান্ড জুলিয়েট *এবং ব্রহ্মদেশীয়* দ্য সিলভার হিল *নাটক তিনটির অবলম্বনে রচিত। হরচন্দ্র ঘোষ রচিত অন্যান্য গ্রন্থ গুলি হল-*

* *কৌরব বিয়োগ* (১৮৫৮) পৌরাণিক নাটক
* *সপত্নী সরো* (১৮৭৫)

মৃত্যু
------

হরচন্দ্র ঘোষ ১৮৮৪ খ্রিস্টাব্দের ২৪শে নভেম্বর হুগলিতে পরলোক গমন করেন।

তথ্যসূত্র
---------

1. ↑  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৮৪১,৮৪২, আইএসবিএন ৯৭৮-৮১-৭৯৫৫-১৩৫-৬
2. ↑  *সাহিত্য সাধক চরিতমালা হরচন্দ্র ঘোষ*। সংগ্রহের তারিখ ২০২১-১১-২৪।
**ভলোস ফুটবল ক্লাব** (গ্রিক: Π.Α.Ε. Βόλος, ইংরেজি: Volos FC; এছাড়াও **ভলোস এফসি** অথবা **ভলোস এনপিএস** নামে পরিচিত) হচ্ছে ভলোস ভিত্তিক একটি গ্রিক পেশাদার ফুটবল ক্লাব। এই ক্লাবটি বর্তমানে গ্রিসের শীর্ষ স্তরের ফুটবল লীগ সুপার লীগ গ্রিসে খেলে। এই ক্লাবটি ২০১৭ সালের ২রা জুন তারিখে প্রতিষ্ঠিত হয়েছে। ভলোস এফসি তাদের সকল হোম ম্যাচ ভলোসের পান্থেসাইকো স্টেডিয়ামে খেলে থাকে; যার ধারণক্ষমতা হচ্ছে ২২,৭০০। বর্তমানে এই ক্লাবের ম্যানেজারের দায়িত্ব পালন করছেন স্তেফানোস সিরোফোতোস এবং সভাপতির দায়িত্ব পালন করছেন ইয়র্গিয়স স্পিরিদোপুলোস। গ্রিক রক্ষণভাগের খেলোয়াড় স্তের্গিয়স দিমোপুলোস এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, ভলোস এফসি এপর্যন্ত ২টি শিরোপা জয়লাভ করেছে; যার মধ্যে ১টি ফুটবল লীগ এবং ১টি গামা এথনিকি শিরোপা রয়েছে।

অর্জন
-----

* **ফুটবল লীগ (দ্বিতীয় বিভাগ)**
	+ **বিজয়ী (১):** ২০১৮–১৯
* **গামা এথনিকি (তৃতীয় বিভাগ)**
	+ **বিজয়ী (১):** ২০১৭–১৮

তথ্যসূত্র
---------

1. ↑  "ক্লাবের অবস্থান"। *ট্রান্সফারমার্কেট*। সংগ্রহের তারিখ ১১ জুলাই ২০২০।
2. ↑  "Αλλάζει όψη το γήπεδο της Νεάπολης για χάρη του Βόλου Π.Σ."। www.magnesiasports.gr। ৭ জুলাই ২০১৭। ১৫ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৪ নভেম্বর ২০১৭।
3. ↑  "ভলোস ফুটবল ক্লাব: বর্তমান দল"। *ট্রান্সফারমার্কেট*। সংগ্রহের তারিখ ১১ জুলাই ২০২০।

বহিঃসংযোগ
---------

* প্রাতিষ্ঠানিক ওয়েবসাইট (গ্রিক)

টেমপ্লেট:ভলোস ফুটবল ক্লাব
টেমপ্লেট:সুপার লীগ গ্রিস

প্রবেশদ্বার: ফুটবল
২২°৫১′৩৬″ উত্তর ৯২°১৭′১২″ পূর্ব﻿ / ﻿২২.৮৬০০° উত্তর ৯২.২৮৬৬৪° পূর্ব﻿ / 22.8600; 92.28664

**তিনাপ সাইতার** হচ্ছে বাংলাদেশের বান্দরবান জেলার রোয়াংছড়িতে অবস্থিত একটি জলপ্রপাত। তিনাপ সাইতার একটি বম শব্দ। বম ভাষায় তিনাপ অর্থ নাকের সর্দি এবং সাইতার অর্থ ঝর্ণা বা জলপ্রপাত। এটি পাইন্দু খালে অবস্থিত।

বর্ণনা
------

পানিপ্রবাহের দিক থেকে তিনাপ সাইতার বাংলাদেশের সব থেকে বড় জলপ্রপাত। এটা পাইন্দু খালের অনেক ভেতরে অবস্থিত। তিনাপ সাইতারে যাওয়ার পথের ঝিরিপথ খুবই আকর্ষণীয়। বর্ষামৌসুমে তিনাপ সাইতারে পানি প্রবাহ বৃদ্ধি পায়। তিনাপ সাইতার বাংলাদেশের অন্যতম পর্যটন আকর্ষণ।

কীভাবে যাবেন
------------

পর্যটকগণ দুটি পথ ধরে তিনাপ সাইতারে যেতে পারেন। রোয়াংছড়ি থেকে এবং রুমা থেকে। বান্দরবান বাস স্ট্যান্ড থেকে রোয়াংছড়ি বাসে যাওয়া যায়। বাসে এক ঘণ্টা সময় লাগে। রোয়াংছড়ি নেমে পুলিশ স্টেশনে নাম নিবন্ধন করে গাইড ভাড়া করতে হয়। কেপলং পাড়া, পাইখং পাড়া, রনিন পাড়া, দেবাছড়া পাড়া হয়ে তিনাপ সাইতারে পৌছানো যায়।

দ্বিতীয় র‍্যুটে যেতে হলে বান্দরবান থেকে বাসে করে রুমা যেতে হবে। ঘণ্টাতিনেক সময় লাগবে। রুমাতে নেমে আর্মি স্টেশনে নাম নিবন্ধন করে গাইড ভাড়া করে চান্দের গাড়িতে আট্টাহ পাড়া পৌছানো যাবে। সেখান থেকে পায়ে হেঁটে তিনাপ সাইতার। শুষ্ক মৌসুমে রুমার র‍্যুটটি অধিকতর সহজ এবং কম সময় লাগে।

আরও দেখুন
---------

* বাংলাদেশের জলপ্রপাতসমূহের তালিকা।

তথ্যসূত্র
---------

1. ↑  "নতুন নতুন পর্যটনকেন্দ্র চেনাচ্ছেন তরুণেরা"। সংগ্রহের তারিখ ২৬ আগস্ট ২০১৭।
2. ↑  "Tinap Saitar"। ২৬ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২৬ আগস্ট ২০১৭।  (ইংরেজি)

বহিঃসংযোগ
---------

| * দে
* স
বাংলাদেশের ঝর্ণা ও জলপ্রপাত |
| --- |
| চট্টগ্রাম অঞ্চল | 
* নাফাখুম জলপ্রপাত
* রিছাং ঝর্ণা
* খৈয়াছড়া ঝর্ণা
* নাপিত্তাছড়া ঝর্ণা
* জাদিপাই ঝরণা
* শুভলং ঝর্ণা
* ধুপপানি ঝর্ণা
* সহস্রধারা ঝর্ণা
* ঝরঝরি ঝর্ণা

 |
| সিলেট অঞ্চল | 
* পরিকুণ্ড জলপ্রপাত
* মাধবকুণ্ড জলপ্রপাত
* হাম হাম জলপ্রপাত

 |
**সৈয়দ রাশেদ তূর্য** (জন্ম: ৩০ সেপ্টেম্বর ১৯৯০; **সৈয়দ রাশেদ** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ রাসেল এবং বাংলাদেশ জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলে থাকেন।

২০১৬–১৭ মৌসুমে, বাংলাদেশী ক্লাব রহমতগঞ্জের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১৭–১৮ মৌসুমে তিনি শেখ রাসেলে যোগদান করেছেন।

২০১৬ সালে, তূর্য বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১টি ম্যাচে অংশগ্রহণ করেছেন।

প্রারম্ভিক জীবন
---------------

সৈয়দ রাশেদ তূর্য ১৯৯০ সালের ৩০শে সেপ্টেম্বর তারিখে বাংলাদেশের ঢাকায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০১৬ সালের ৭ই জুন তারিখে, মাত্র ২৫ বছর ৮ মাস ৮ দিন বয়সে, তূর্য তাজিকিস্তানের বিরুদ্ধে অনুষ্ঠিত ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮৩তম মিনিটে মধ্যমাঠের খেলোয়াড় মামুনুল ইসলামের বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ১–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে তূর্য মাত্র ১ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*১৭ মে ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাংলাদেশ | ২০১৬ | ১ | ০ |
| সর্বমোট | ১ | ০ |

তথ্যসূত্র
---------

1. ↑  "Sayed Rased Turzo"। *11v11.com*। সংগ্রহের তারিখ ২০২১-০৫-১৪।
2. ↑  "Syed Rashed Turzo - Soccer player profile & list of all international matches"। *Global Sports Archive*। সংগ্রহের তারিখ ২০২১-০৫-১৪।
3. ↑  "Bangladesh vs. Tajikistan - Football Match Report - June 7, 2016"। *ESPN*। ৭ জুন ২০১৬। সংগ্রহের তারিখ ১৭ মে ২০২১।
4. ↑  "Bangladesh - Tajikistan live - 7 June 2016 - Eurosport"। *ইউরোস্পোর্ট* (ইংরেজি ভাষায়)। ৭ জুন ২০১৬। সংগ্রহের তারিখ ১৭ মে ২০২১।

বহিঃসংযোগ
---------

* সকারওয়েতে সৈয়দ রাশেদ তূর্য (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে সৈয়দ রাশেদ তূর্য (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে সৈয়দ রাশেদ তূর্য (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে সৈয়দ রাশেদ তূর্য (ইংরেজি) উইকিউপাত্তে এটি সম্পাদনা করুন
**কোর** (উচ্চারণ /ˈkɔər/ "core"; বহুবচন /ˈkɔərz/ একবচনের মতোই বানান লেখা হয়; ফ্রেঞ্চ ও ল্যাটিন corpus "দেহ") হল একটি বড় মিলিটারি ইউনিট বা ফরমেশন যা একটি আর্মির ভেতরের একই ধরনের কাজের ( যেমন গোলন্দাজ বা সিগন্যাল) সৈন্যদের প্রশাসনিক একক অথবা একটি স্বতন্ত্র সামরিক বা আধাসামরিক শাখা (যেমন মার্কিন মেরিন কোর, কোর অফ রয়েল মেরিন, অনারেবল কোর অফ জেন্টলম্যান এ্যাট আর্মস বা কোর অফ কমিশনেয়ার্স)। 
*কোর* একই সাধারণ বৈশিষ্ট্য, মিশন এবং প্রশিক্ষণপ্রাপ্ত কর্মীবৃন্দের সমন্বয়ে গঠিত স্বেচ্ছাসেবী, মানবিক বা সামাজিক সংগঠনকেও বোঝায়। উদাহরণ স্বরূপ, পিস কোর, আমেরিকোর এবং মার্সি কোর।

মিলিটারি ফরমেশন
---------------

কোরের স্ট্যান্ডার্ড ন্যাটো প্রতীক, এখানে X-দ্বারা কোরের সংখ্যা বোঝায় না।
### অস্ট্রেলিয়া

### কানাডা

### ফ্রান্স

### যুক্তরাজ্য

### যুক্তরাষ্ট্র

### সোভিয়েত ইউনিয়ন

প্রশাসনিক কোর
-------------

স্যালভেশন আর্মি
---------------

আরও দেখুন
---------

* মিলিটারি ইউনিট
* কোর এলাকা
* মার্কিন মেরিন কোর
* ইউরোকোর
* মিলিটারি কোর তালিকা
* পিস কোর
* সিগন্যাল কোর

তথ্যসূত্র
---------

1. ↑  "Soviet Order of Battle, 22.06.41"। *niehorster.org*। সংগ্রহের তারিখ ২০১৯-০৮-০৯।
2. ↑  "NOAA Commissioned Officer Corps | Office of Marine and Aviation Operations"। *www.omao.noaa.gov*। সংগ্রহের তারিখ ২০১৯-০৮-০৯।
3. ↑  "The Union Army Ambulance Corps"। *civilwarhome.com*। ২০১৯-০৫-৩১ তারিখে মূল থেকে আর্কাইভ করা। সংগ্রহের তারিখ ২০১৯-০৮-০৯।

| * দে
* স
মিলিটারি ইউনিট |
| --- |
| Permanent | 
* ফায়ারটিম
* স্কোয়াড
* সেকশন
* প্লাটুন
* কম্পানি / ব্যাটারি / ট্রুপ / ফ্লাইট
* ব্যাটালিয়ন /স্কোয়াড্রন
* রেজিমেন্ট / ব্রিগেড / Group/Brigade Group
* ডিভিশন
* কোর
* ফিল্ড আর্মি
* আর্মি গ্রুপ

 |
| Temporary | 
* পেট্রল
* টাস্ক ফোর্স
* Flying column
* Field Force
* Combat command
* Battle Group
* অঞ্চল
* রণাঙ্গন

 |
বড়দিন উপলক্ষে তৈরি করা ষ্টলেন।
**ষ্টলেন** (জার্মান: *Stollen*) জার্মানিতে প্রস্তুত একটি ঐতিহ্যবাহী পাউরুটি জাতীয় ফলের তৈরী কেক । এটি সাধারণত বড়দিনের সময় *ভাইনাখ্‌ট্‌সষ্টলেন* (Weihnachtsstollen) বা *ক্রিস্টষ্টলেন* (Christstollen) হিসেবে বেচা ও খাওয়া হয়। ষ্টলেন ইস্ট, পানি ও বিশেষ ময়দা দিয়ে বানানো হয়। প্রস্তুতির সময় ময়দা ও ইস্টের মণ্ডের সাথে সাধারণত শুকনো লেবুর ছিলা (Zitronat *ৎসিট্রোনাট*), শুকনো ফলের টুকরো, কাঠবাদাম, এলাচ, দারুচিনি, ইত্যাদি মেশানো হয়। মণ্ডতে চিনির পরিমাণ বেশ কম থাকে। প্রস্তুতকৃত কেকের উপর মাখনের প্রলেপ দিয়ে তার উপর গুঁড়ো চিনি ছিটিয়ে দেয়া হয়। ষ্টলেন কেকের ঐতিহ্যবাহী ওজন ২ কেজি। তবে এখন এর চেয়ে কম ওজনের ষ্টলেনও বানানো হচ্ছে।

ষ্টলেন মূলত জার্মানির ড্রেসডেন শহরের ঐতিহ্যবাহী খাবার। এটি ড্রেসডেনার ষ্টলেন (Dresdner Stollen) নামে পরিচিত। ১৯৯৪ সাল থেকে এখানে বড়দিনের ঋতুর অংশ হিসেবে ষ্টলেন উৎসব (Stollenfest *ষ্টলেন্‌ফেস্ট্‌*) পালিত হয়ে আসছে। ঐ উৎসবে তিন থেকে চার টন ওজনের একটি ষ্টলেন কেক বানানো হয় এবং রাস্তার মধ্যে দিয়ে এটিকে ঘোড়ার গাড়িতে চাপিয়ে ড্রেসডেনের বিভিন্ন রাস্তায় প্রদর্শন করে নিয়ে যাওয়া হয়। ক্রিসমাস বাজারে পৌঁছানোর পর বিরাট এই কেকটিকে কেটে সাধারণ জনগণের মধ্যে বিলিয়ে দেওয়া হয়। এ পর্যন্ত সবচেয়ে বড় ষ্টলেন কেকটির ওজন ছিল ৪.২ টন এবং এটি গিনেস বুক অভ ওয়ার্ল্ড রেকর্ডসে স্থান পেয়েছে।

বহিঃসংযোগ
---------

* ড্রেসডেন ষ্টলেন উৎসব
* ড্রেসডেন ষ্টলেনের ইতিহাস (ইংরেজিতে)

### প্রস্তুতিপ্রণালী

* জার্মান ভাষায়

তথ্যসূত্র
---------

1. ↑  "The Dresden Giant Stollen," *Dresden Stollen Festival*.
মাদ্রাসার হলকক্ষ
**বীর লাহজার মাদ্রাসা** ( আরবি: مدرسة بئر الأحجار‎‎ ) তিউনিশিয়ার তিউনিসে অবস্থিত একটি মাদ্রাসা।

অবস্থান
-------

 এল পাচা সড়কের ধাতব ফলক
মাদ্রাসাটি তিউনিশিয়ার তিউনিসের ৪০ এল পাচা সড়কে অবস্থিত।

ইতিহাস
------

হোসেন সাম্রাজ্যের বেগ প্রথম আবু আই-হাসান আলী তার রাজত্বকালে চার মাদ্রাসা নির্মাণ করেন। তারমধ্যে ১৭৫২ সালে এল বাচিয়া মাদ্রাসা এবং ১৭৫৬ সালে এল আছুরিয়া মাদ্রাসা নির্মাণ করেন। একই বছরে তিনি বীর লাহজার মাদ্রাসা নির্মাণের আদেশ দেন।

তার মৃত্যুর পরে ১৭৫৭ সালে মাদ্রাসাটির নির্মাণ কাজ শেষ হয়।

কয়েক দশক ধরে দেশের বিভিন্ন অঞ্চল থেকে আগত মালিকি অনুসারী শিক্ষার্থীদের মাদ্রাসাটি পাঠদান করে।

মাদ্রাসার সম্পত্তি
------------------

প্রথম আবু এল-হাসান আলি মাদ্রাসায় ২৫ টি বিভিন্ন আর্থিক সম্পদ যেমন ৫টি *ফাউন্ডিকস*, ৩টি দোকান, একটি বাড়ি ইত্যাদি দান করেন।

স্থাপত্য
--------

 মাদরাসার ভিত্তিপ্রস্তর ফলক
 মাদ্রাসার বাহিরের সজ্জা
প্রবেশ পথে একটি সুন্দর মার্বেল ধাতুপট্টাবৃত রয়েছে।

দরজার ডানদিকে মাদ্রাসায় একটি জানালা দিয়ে সজ্জিত একটি ঝর্ণা রয়েছে এবং একটি মার্বেল ফলক রয়েছে যাতে মাদ্রাসার ভিত্তি সম্পর্কে কিছু তথ্য লেখা আছে।

এটিতে শিক্ষার্থীদের জন্য ১৬টি কক্ষ এবং একটি প্রার্থনা কক্ষ রয়েছে। 

* রাতে মাদ্রাসারাতে মাদ্রাসা
* মাদ্রাসার সাধারণ দৃশ্যমাদ্রাসার সাধারণ দৃশ্য
* মাদ্রাসার প্রবেশপথমাদ্রাসার প্রবেশপথ
* বীর লহজার সড়কেবীর লহজার সড়কে
* মাদ্রাসার সম্মুখভাগমাদ্রাসার সম্মুখভাগ
* বীর লাহজারের স্মরণীয় ফলকবীর লাহজারের স্মরণীয় ফলক

তথ্যসূত্র
---------

 

1. 1 2 3 4  Ahmed Saadaoui, Tunis, ville ottomane : trois siècles d'urbanisme et d'architecture, Tunis, Centre de publication universitaire, 2001, 538 p. (আইএসবিএন ৯৭৮-৯৯৭৩-৩৭-০২৩-৫), p. 178-184
হাঙ্গরের ফুলকা রন্ধ্র বা ফুলকা ছিদ্র
কর্ডাটা পর্বের প্রাণীদের গলবিল অঞ্চলের উভয় পার্শ্বে দেহ প্রাচীরের কিছু ছিদ্র বা রন্ধ্রের অবস্থান দেখা যায়। এই ছিদ্রগুলো গলবিলের ভেতরের ও বাইরের পরিবেশের সাথে সংযোগ রক্ষা করে। এরা ফুলকা রন্ধ্র (ইংরেজিঃ গিল স্লিটস) নামে পরিচিত। একেক প্রাণীতে এদের একেক ক্রিয়া রয়েছে। ল্যান্সেলেট প্রাণীসমূহে ফুলকা রন্ধ্রের প্রধান কাজ ফিল্টার ফিডিং এ সহায়তা করা। ফিল্টার ফিডিং এমন একটি পদ্ধতি যেখানে জলজ উদ্ভিদ পানি হতে ক্ষুদ্র ক্ষুদ্র খাদ্যকণা ভক্ষণ করে। মৎস্য প্রজাতিতে ফুলকা রন্ধ্র ফুলকাকে ধারণ করে ও কয়েক লাইনবিশিষ্ট রন্ধ্র থাকে তাতে। টেট্রাপড ভার্টিব্রাটা প্রাণীতে এদের উপস্থিতি দেখা যায় না। (এম্ফিবিয়ানরা এর ব্যতিক্রম।) ফুলকা রন্ধ্রের উপস্থিতি কর্ডাটা পর্বের প্রাণীর একটি বৈশিষ্ট্য নির্দেশ করে। তবে যেসব প্রাণী স্থলজ, তাদের শুধু ভ্রূণীয় দশায় ফুলকা রন্ধ্র থাকে।

কাজসমূহ
-------

অস্থিধারী মাছগুলোতে প্রতিটি ফুলকায় একটি করে ফুলকা রন্ধ্র থাকার বদলে চার জোড়া ফুলকায় একজোড়া প্রশস্ত ছিদ্র দেখা যায়। এই ছিদ্রের সাহায্যে ফুলকা ও বাইরের পরিবেশের মধ্যে সংযোগ স্থাপিত হয়। এই ছিদ্র অপারকিউলাম নামক অস্থি নির্মিত ঢাকনার মাধ্যমে বন্ধ বা খুলতে পারে।

কর্ডাটা পর্বের প্রাণীদের ভ্রূণীয় দশায় শরীরে যে ফুলকা রন্ধ্র থাকে তা শ্বসনের পাশাপাশি খাদ্যগ্রহণে সাহায্য করে। 

কর্ডেটের জীবদ্দশার শুরুর দিকে এই ফুলকারন্ধ্রগুলো পানি থেকে খাদ্যকণা ফিল্টারে সহায়তা করে প্রাণীর ফিল্টার ফিডিং সম্পন্ন করে। এম্ফিবিয়ান ও মাছেদের ক্ষেত্রে রন্ধ্রগুলো গ্যাসীয় সংবহনে ভূমিকা রাখে। 

হাঙর জাতীয় মাছে ফুলকা রন্ধ্র পানি থেকে অক্সিজেন পরিশোধনে ব্যবহৃত হয়। পানি যখন ফুলকার আশেপাশে প্রবাহিত হয় তখন ফুলকার ব্লাড ভেসেল পানি থেকে অক্সিজেন টেনে নেয়। এর মাধ্যমে হাঙর শ্বসনিক কার্য সম্পাদন করে। উল্লেখ্য, হাঙরের মাথার পার্শ্বে ৫-৭ জোড়া ফুলকা রন্ধ্র বিদ্যমান।

তথ্যসূত্র
---------

1. ↑  Gill Slit encyclopedia.com হতে সংগৃহীত
2. ↑  ফুলকারন্ধ্র BdFISH Dictionary হতে সংগৃহীত
3. ↑  Morphology of the Chordata
4. ↑  Shark Gills enchantedlearning.com হতে সংগৃহীত
পরগাছা
**পরগাছা** বলতে বোঝায়  যে গাছ অপর গাছে জন্মায় ও তাকেই আশ্রয় করে বাঁচে। পরগাছার ইংরেজি প্রতিশব্দ Mistletoe এবং আরেকটি প্রতিশব্দ  Parasite ; যা para এবং sitos এই দুটি গ্রীক শব্দ হতে উদ্ভূত । Para অর্থ নিকটে বা পাশে এবং sitos অর্থ পুষ্টি । উৎপত্তিগতদিক এবং ব্যবহারগত দিক থেকে যে উদ্ভিদ অন্য উদ্ভিদের দেহে বসবাস করে এবং বসবাসকারী উদ্ভিদের দেহ থেকে খাদ্য বা পুষ্টি গ্রহণ করে জীবিকা নির্বাহ করে তাকে পরগাছা বলা যায় । পরগাছা যে উদ্ভিদের দেহ থেকে খাদ্য বা পুষ্টি গ্রহণ করে তাকে পােষক ( host ) বলা হয় । পরগাছা এবং রাক্ষুসে জীব এক নয় । রাক্ষুসে জীব সাধারণত অন্য জীবকে খেয়ে ফেলে । অনেক সময় রাক্ষুসে জীব তার চেয়ে বড় জীবকেও খাদ্য হিসেবে গ্রহণ করে থাকে । কিন্তু পরগাছা সব সময়ই তার পােষক অপেক্ষা ছােট ও দুর্বল হয়ে থাকে । পরগাছা কখনােই তার পোষককে খেয়ে ফেলে না ; বরং পােষকের থেকে পানি এবং প্রয়োজনীয় খাদ্য উপাদান শােষণ করে জীবিকানির্বাহ করে ও পােষকের দেহে বসবাস করে । পরগাছা (Mistletoe)  আংশিক পরজীবী Loranthaceae গোত্রের সপুষ্পক গুল্ম, যা পোষক উদ্ভিদের উপর পরিবর্তিত মূলের সাহায্যে জন্মে। পরগাছা উদ্ভিদ পোষক গাছের গায়ে লেগে থাকে এবং ওই গাছ থেকে পানি ও বেঁচে থাকার জন্য অন্যান্য পুষ্টি উপাদান সংগ্রহ করে। পাখিরা এদের বীজের অঙ্কুরোদগমে গুরুত্বপূর্ণ ভূমিকা পালন করে। কাঁঠাল, আম ইত্যাদি অনেক গুরুত্বপূর্ণ ফলের গাছ এবং শাল, সেগুন, গামারি ইত্যাদি বনজ গাছ পরগাছার আক্রমণে ক্ষতিগ্রস্ত হয়।

জীবনচক্র
--------

পরগাছা উদ্ভিদ  পোষক গাছ থেকে খাদ্য উপাদান সংগ্রহ করে এবং পোষকদের নানা ক্ষতি করে, যেমন: পোষক গাছের সতেজতা ও বৃদ্ধির হার কমে যায়, দুর্বল ফল ও বীজ উৎপন্ন হয়, আগা শুকিয়ে ওঠে, বিভিন্ন ধরনের রোগ দেখা দেয় ও অনেক সময় অকালে মারা যায়।

পরিবেশগত গুরুত্ব
----------------

পরগাছাকে সাধারণত ক্ষতিকর উদ্ভিদ হিসেবে বিবেচনা করা হয়। কারণঃ এটি গাছের ক্ষতি করে এবং অনেক সময় গাছকে মেরে ফেলে। কিন্তু অনেক প্রাণি পরগাছাকে খাদ্য হিসেবে গ্রহণ করে বেঁচে থাকে। অনেক পরগাছা আকর্ষণীয় ফুল ও ফল উৎপন্ন করে। বীজসহ ফল পাখিরা খায়, কিন্তু বীজ হজম না হওয়ায় তা মলের সাথে বের হয়ে আসে। এ বীজ গাছের ডালে পতিত হয়ে অঙ্কুরিত হয় ও বাড়তে থাকে। বর্ষাকালে পরগাছার বীজ বিস্তার লাভ করে।

তথ্যসূত্র
---------

1. ↑  "পরগাছা - বাংলাপিডিয়া"। *bn.banglapedia.org*। সংগ্রহের তারিখ ২০২০-০৪-১৯।
2. ↑  "পরগাছা উদ্ভিদ"। *www.fozli.com*। সংগ্রহের তারিখ ২০২০-০৪-১৯।
**হরপালগঞ্জ রেলওয়ে স্টেশন** ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল *এইচআরপিজি*।

অবস্থান
-------

স্টেশন উত্তর প্রদেশের হরপালগঞ্জে অবস্থিত। এই স্টেশন থেকে পরবর্তী স্টেশন হল - কৈরীপুর রেলওয়ে স্টেশন এবং পূর্ববর্তী স্টেশন হল শ্রীকৃষ্ণনগর রেলওয়ে স্টেশন।

পরিকাঠাম
--------

স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। স্টেশনে ২ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।

স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

বৈদ্যুতীকরণ
-----------

মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।

রেল পরিষেবা
-----------

এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ৮ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।

প্রশাসন ও নিরাপত্তার ব্যবস্থা
-----------------------------

হরপালগঞ্জ রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

তথ্যসূত্র
---------

1. 1 2 3 4  "এইচআরপিজি/হরপালগঞ্জ"। সংগ্রহের তারিখ ৩০ জানুয়ারি ২০২১।

বহিঃসংযোগ
---------
**হরনাম সিং সাইনি** (মৃত্যু ১৬ই মার্চ ১৯১৭ ) একজন উল্লেখযোগ্য ভারতীয় বিপ্লবী ছিলেন, যিনি গদর বিদ্রোহে অংশগ্রহণ করেছিলেন। ১৬ই মার্চ ১৯১৭ সালে লাহোর ষড়যন্ত্র মামলায় তাঁর ফাঁসি হয়েছিল।

কর্মজীবন
--------

হরনাম সিং এর পিতা গোপাল সাইনি। তিনি হোশিয়ারপুর জেলার ফতেগড় গ্রামে জন্মগ্রহণ করেছিলেন। তিনি গদর পার্টির সক্রিয় সদস্য ছিলেন। তিনি কানাডা এবং মার্কিন যুক্তরাষ্ট্র সফরে যান এবং সেখান থেকে গদর ষড়যন্ত্র গঠন করেছিলেন। হরনাম সিং সাইনিকে বাটাভিয়ার ডাচ কলোনি থেকে গ্রেফতার করা হয়ছিল। তিনি যে জাহাজে ভ্রমণ করছিলেন সেখান থেকে কোন নথি পাওয়া যায়নি। তা সত্ত্বেও বাটাভিয়ার ডাচ কর্তৃপক্ষ ব্রিটিশদের অনুরোধে তাকে সিঙ্গাপুর পুলিশের কাছে হস্তান্তর করে। তাঁকে কলকাতায় নিয়ে আসা হয় এবং তারপর লাহোরে নিয়ে যাওয়া হয়।

বিচার এবং মৃত্যুদন্ড
--------------------

লাহোর তৃতীয় ষড়যন্ত্র মামলার অধীনে তার বিচার হয়েছিল। এলিস, মেজর ফ্রিজেল এবং রায় বাহাদুর গোপাল দাস ভান্ডারী এই মামলার ট্রাইব্যুনাল গঠিত হয়েছিল। লাহোর কেন্দ্রীয় কারাগারে বিচারে জেল হয়।
৮ নভেম্বর ১৯১৬ সালে এই বিচার শুরু হয় এবং ৫ জানুয়ারী ১৯১৭ সালে শেষ হয়। হরনাম সিং এবং চারজন গদর বিপ্লবী সাথে ছিলেন তাঁদের নাম খুরদপুরে ভাই বলওয়ান্ত সিং, ফতেহগড়ের বাবু রাম, জাগরওনে হাফিজ আবদুল্লাহ এবং সাঙ্গওয়ালের ডক্টর অরুর সিং। ব্রিটিশ সাম্রাজ্যের বিরুদ্ধে যুদ্ধ চালানোর অভিযোগে এবং মৃত্যুদণ্ডে দণ্ডিত হন। অন্য তিন সহ-অভিযুক্ত, করার সিং নওয়ান চাঁদ, ফতেগড়ের ফজল দিন এবং জান্দিয়ালার মুনশা সিং দুখিকে যাবজ্জীবন কারাদণ্ড দেওয়া হয়।

  

১৬ই মার্চ ১৯১৭ সালে হরনাম সিং এবং তার অন্যান্য চারজন গদর বিপ্লবীর মৃত্যুদন্ড কার্যকর করা হয়। তাদের সমস্ত সম্পত্তিও বাজেয়াপ্ত করা হয়।

তথ্যসূত্র
---------

1. ↑  "A day to remember Lahore's martyrs - Times Of India"। *web.archive.org*। ২০১২-১০-২৫। ২০১২-১০-২৫ তারিখে মূল থেকে আর্কাইভ করা। সংগ্রহের তারিখ ২০২৩-০১-২৪।
2. 1 2 3 4 5  Punjab Peasant in Freedom Struggle (Volume II), pp 71-72, Master Hari Singh, Published by People's Pub. House, 1984
3. 1 2  An account of the Ghadr conspiracy, 1913-1915, pp i , pp 161, F C Isemonger; J Slattery ,Publisher: Meerut : Archana Publ. 1998.

বহিঃসংযোগ
---------

* Ghadar Party Da Itihas, Desh Bhagat Yaadgar Hall Committee, Jullundur
* Unpublished Account of Ghadar Party Conspiracy Cases, 1914-1918 by Isemonger and Slattery
* Sir Michael O'Dwyer, India as I knew it, London, 1925
**রাজা হরনাথ রায় চৌধুরী** তার বিভিন্ন জনহিতকর কাজের জন্য দুবলহাটি জমিদারদের মধ্যে বিখ্যাত হয়ে আছেন। বর্তমান রাজশাহী, বগুড়া, দিনাজপুর, ফরিদপুর ও সিলেট জেলায় তার সময়কার জমিদারী বিস্তৃত ছিল। দুবলহাটি জমিদারি বৃহত্তর রাজশাহী জেলার জমিদার পরিবারের মধ্যে সবচেয়ে প্রাচীন। ১৮৭৪ সালের দুর্ভিক্ষে তার জনকল্যাণমূলক কর্মকান্ডের স্বীকৃতি স্বরূপ ১৮৭৫ সালে ব্রিটিশ সরকার তাকে রাজা এবং ১৮৭৭ সালে রাজা বাহাদুর উপাধিতে ভূষিত করে।

অবদান
-----

রাজা হরনাথ রায় চৌধুরী প্রাতিষ্ঠানিক শিক্ষায় শিক্ষিত ছিলেন না। কিন্তু শিক্ষার প্রতি তার গভীর অনুরাগ ছিল। রাজশাহী অঞ্চলের শিক্ষাবিস্তারে তার অবদান অনেক। তিনি ১৮৬৪ সালে দুবলহাটিতে একটি অবৈতনিক নিম্ন মাধ্যমিক ইংরেজি স্কুল প্রতিষ্ঠা করেন এবং ১৮৭৩ সালে তদানীন্তন রাজশাহী জেলা স্কুলকে রাজশাহী কলেজে উন্নীত করার জন্য বার্ষিক ৫০০০ টাকা আয়ের সম্পত্তি দান করেন। উক্ত সম্পত্তির মূল্য তখন ছিল প্রায় এক লক্ষ টাকা। তিনি দুবলহাটিতে একটি অতিথিশালা খুলেছিলেন।

মৃত্যু
------

রাজা হরনাথ রায় চৌধুরী ১৮৯১ মৃত্যুবরণ করেন।

আরো দেখুন
---------

* রাজশাহী কলেজ
* রাজশাহী কলেজিয়েট স্কুল
* রাজা হরনাথ উচ্চ বিদ্যালয়

তথ্যসূত্র
---------

1. ↑  মোস্তাফিজুর রহমান, কাজী (জানুয়ারি ২০০৩)। "দুবলহাটি জমিদারি"। সিরাজুল ইসলাম; আমিরুল ইসলাম চৌধুরী (অনলাইন)। *বাংলাপিডিয়া* (অনলাইন)। বাংলাদেশ: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ জুলাই ১, ২০১৬।
2. ↑  *ঐতিহ্যে রাজশাহী কলেজ*। রাজশাহী, বাংলাদেশ: রাজশাহী কলেজ। সেপ্টেম্বর ২০০১।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
**কালচে নীল ঘাস** বা **আফ্রিকান নীল ঘাস** (ইংরেজি: **Dark Grass Blue** বা **African Grass Blue**) (বৈজ্ঞানিক নাম: *Zizeeria knysna*) নীল প্রজাপতি'র একটি প্রজাতি, যা সাধারণত আফ্রিকা, সাইপ্রাস এবং আইবেরিয়ান পেনিনসুলায় দেখা যায়।

Mating
কখনও কখনও একে (Zizeeria lysimon) জিজিরিয়া আইসিমন (হাবনার) মনে করা হয়, তবে তা ঠিক নয় কারণ ১৯৭০ সালে প্যাপিলিও লিসিমন স্টল (*Papilio lisimon* Stoll, [1790]) একে প্রজাপতির রিওডিনিডে গোত্রে অন্তর্ভুক্ত করেছেন।

এদের ডানার দৈর্ঘ্য পুরুষদের ক্ষেত্রে ১৮-২৩ মিলিমিটার এবং মহিলাদের ক্ষেত্রে ২১-২৬ মিলিমিটার হয়ে থাকে। এই প্রজাপতিটিকে প্রায় সারা বছরই দেখা যায়।

এর লার্ভা *Medicago*, *Melilotus*, *Acanthyllis*, *Armeria delicatula*, *Polygonum equisetiforme*, *Tribulus terrestris* এবং *Oxalis* খেয়ে বেচে থাকে।

তথ্যসূত্র
---------


উইকিমিডিয়া কমন্সে **কালচে নীল ঘাস** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***কালচে নীল ঘাস***

1. ↑  "Afrotropical Butterflies: Lycaenidae - Tribe Polyommatini (part 1)"। ১৩ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০১৪।
2. ↑  Williams, M.Afrotropical Butterflies  ওয়েব্যাক মেশিনে আর্কাইভকৃত ৮ অক্টোবর ২০১০ তারিখে
3. ↑  Woodhall, S. Field Guide to Butterflies of South Africa, Cape Town: Struik Publishers, 2005.

বহিঃসংযোগ
---------

* Photos preimaginal stages of *Zizeeria knysna*  ওয়েব্যাক মেশিনে আর্কাইভকৃত ২৯ সেপ্টেম্বর ২০১৩ তারিখে
* Butterflies of Europe[*স্থায়ীভাবে অকার্যকর সংযোগ*]
* *Zizeeria* at Funet.fi
***স্টাউরব্রিজ নিউজ*** একটি স্থানীয় মুক্ত সংবাদপত্র যা ইংল্যান্ডের ওয়েস্ট মিডল্যান্ডসের স্টাউরব্রিজ অঞ্চলে পরিশেবা দেয়।  একে মূলত *কাউন্টি এক্সপ্রেস* বলা হত।  এটি ওয়ার্ডসলে, হ্যাগলি, এমবলকোট, পেডমোর এবং লাই এর আশেপাশের সম্প্রদায়গুলিতে বসবাসকারী পাঠকদের বাড়িতে প্রচারিত হয়। ১৯৮৫ সালের ফেব্রুয়ারি থেকে এটি প্রচলিত।  এর পাঠক প্রায় ৫৫,০০০।

কর্মী এবং সাংবাদিক
------------------

অতীতে সাংবাদিকদের মধ্যে লিন অলডারসন ছিলেন যিনি ২০ বছরেরও বেশি সময় ধরে সাংবাদিক।   কাগজের সাথে দীর্ঘায়ু প্রাপ্ত আরেক সাংবাদিক হলেন ডেনিস এলওয়েল। তিনি 30 বছর স্টাউরব্রিজে কাটিয়েছেন। ২০১৪ সালে ৮৪ বছর বয়সে তিনি মারা যান।

তথ্যসূত্র
---------

1. ↑  ABC (Audit Bureau of Circulations) Regional Publications Circulation Cerftificate July to December 2011
2. 1 2  David Sharman (১ ডিসেম্বর ২০১৪)। "Journalist and disaster predictor dies aged 84"। HoldtheFrontPage। সংগ্রহের তারিখ ১৯ আগস্ট ২০১৯।
3. ↑   Visitoruk Timeline History of Stourbridge 1985
4. ↑  "Former Stourbridge News journalist publishes ebook on health benefits of writing"। *Stourbridge*। ২৩ অক্টোবর ২০১৪। সংগ্রহের তারিখ ১৯ আগস্ট ২০১৯।
5. ↑  Country Woman Magazine January 2015, Page 79, The Write Way to Better Health - Alison Ashmore

বহিঃসংযোগ
---------

* প্রাতিষ্ঠানিক ওয়েবসাইট
নিরূপক
গণসমষ্ঠির কোনো বৈশিষ্টের ব্যাপারে কোনো সিদ্ধান্তে পৌছানোর জন্য পরিসংখ্যানে নিরূপকের ব্যবহার করা হয়। গণসমষ্ঠির সকল একক হতে উপাত্ত সংগ্রহ করা হলে এই বৈশিষ্টগুলো পরিমাপ করা সম্ভব। এই বৈশিষ্টগুলোর পরিমাপ সাধারণত অজানা থাকে। এদের বলা হয় পরামান। কিন্তু বাস্তবতার নিরিখে গণসমষ্ঠির সকল একক হতে উপাত্ত সংগ্রহ না করে সাধারণত নমুনার উপাত্তের উপর ভিত্তি করে এই সিদ্ধান্তে উপনীত হয় পরিসংখ্যানবিদগণ। তখন পরামানের মান নমুনার উপাত্তের উপর ভিত্তি করে নিরূপন করতে নমুনা তথ্যজমানের সাহায্য নেয়া হয়। এই নমুনা তথ্যজমানের মাধ্যমে পরামানকে একটি মাত্র সংখ্যা দ্বারা প্রকাশ করা হলে সেই পদ্ধতিকে বলা হয় বিন্দু নিরূপন, এবং সেই সংখ্যা বা বিন্দুকে নিরূপক বলে। এছাড়াও, একটি ব্যাপ্তির মাধ্যমে এই সংখ্যার নিরুপণ করা হলে সেই পদ্ধতিকে ব্যাপ্তি নিরুপণ বলে।

সূত্র
-----

* Lehmann, E. L.; Casella, G. (১৯৯৮)। *Theory of Point Estimation* (2nd সংস্করণ)। Springer। আইএসবিএন 0-387-98502-6।
* Shao, Jun (১৯৯৮), *Mathematical Statistics*, New York: Springer, আইএসবিএন ০-৩৮৭-৯৮৬৭৪-X উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* A maths course on estimators
* Fundamentals of Estimation Theory
**কুঞ্জরা** বা কুন্দ্রা হল উত্তর ভারত, মধ্য ভারত এবং নেপালে বসবাসকারী একটি সুন্নি মুসলিম সম্প্রদায়।  তারা সবজি ফরোশ বা মেওয়া ফরোশ নামেও পরিচিত। এছারাও এদের **কুঞ্জরদা** বা **কুঞ্জদা** নামেও অভিহিত করা হয়। বর্তমানে ভারতের, বিশেষ করে উত্তর ভারতের বিভিন্ন অঞ্চলে বসবাসকারী কুঞ্জরা সম্প্রদায়ের লোকেরা ভারতের অনগ্রসর জাতি বিভাগে অন্তর্ভুক্ত।

ইতিহাস এবং উত্স
---------------

কুঞ্জরা সম্প্রদায়ের লোকেরা প্রধানত কৃষিকাজের সাথে যুক্ত ও চাষাবাদ করেই তারা নিজেদের জীবন ও জীবিকা নির্বাহ করেন। কুঞ্জরা সম্প্রদায়ের নামটি সংস্কৃত শব্দ *কুঞ্জ* থেকে উদ্ভূত, যার অর্থ ধনুক। গেজেটিয়ার পাঞ্জাবের তথ্যের উপর ভিত্তি করে, তারা নিজেদের রাজা কুঞ্জপালের বংশধর বলে দাবি করেন। কুঞ্জপাল হলেন কুঞ্জ শহরের রাজা। কুঞ্জ শহর দেশভাগের আগে পাঞ্জাব প্রদেশের গুজরাট জেলায় অবস্থিত ছিল। এই অঞ্চল বর্তমানে পাকিস্তানের অন্তর্ভুক্ত।

বর্তমান পরিস্থিতি
-----------------

এই সম্প্রদায়ের লোকেরা এখন শহরে বসবাস করতে শুরু করেছেন। তারা অন্যান্য সম্প্রদায় যেমন কুর্মি, মুরাও এবং কাছিদের থেকে সবজি কেনেন। তারা উত্তরপ্রদেশ, মধ্যপ্রদেশ, বিহার এবং দিল্লি রাজ্যের আঞ্চলিক অনগ্রসর জাতি বিভাগে অন্তর্ভুক্ত।

বাসস্থান
--------

সমগ্র উত্তর ভারতে কুঞ্জরা অধিবাসীর লোকেদের দেখা পাওয়া যায়। উত্তরপ্রদেশ এবং মধ্যপ্রদেশে তাদের সংখ্যা উল্লেখনীয়ভাবে বেশি। প্রধানত ভোপাল (পুরাতন শহর), সাগর, জবলপুর জেলায় এদের বসবাস। এছারাও রাজস্থানের যোধপুর, উদয়পুর, ভিলওয়ারা, পালি, ঝুনঝুনু, চুরু এবং অন্যান্য অনেক শহরে এদের বসতি আছে। রাজস্থানের খুরাই অঞ্চলেও এদের দেখা পাওয়া যায়।[]

তথ্যসূত্র
---------

1. ↑  People of India Uttar Pradesh Volume XLII Part II page 867 Manohar publications
2. ↑  Nagendra Kr Singh; Abdul Mabud Khan (২০০১)। *Encyclopaedia of the World Muslims: Tribes, Castes and Communities*। Global Vision। পৃষ্ঠা 775–। আইএসবিএন 978-81-87746-07-2।
3. ↑  Rose, H. A.; Denzil Ibbetson (১৯৯৬)। *Glossary of the tribes & castes of Punjab*। Asian Educational Services। পৃষ্ঠা 809। আইএসবিএন 978-81-206-0505-3।
4. ↑  "সংরক্ষণাগারভুক্ত অনুলিপি"। ২৪ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২২ মার্চ ২০২৩।
**উদালা** (ইংরেজি: Udala) ভারতের ওড়িশা রাজ্যের ময়ুরভঞ্জ জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২১°৩৪′ উত্তর ৮৬°৩৪′ পূর্ব﻿ / ﻿২১.৫৭° উত্তর ৮৬.৫৭° পূর্ব﻿ / 21.57; 86.57। সমুদ্র সমতল হতে এর গড় উচ্চতা হল ৫৭ মিটার (১৮৭ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে উদালা শহরের জনসংখ্যা হল ১১,৭১২ জন। এর মধ্যে পুরুষ ৫২% এবং নারী ৪৮%।

এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে উদালা এর সাক্ষরতার হার বেশি।

এই শহরের জনসংখ্যার ১১% হল ৬ বছর বা তার কম বয়সী।

তথ্যসূত্র
---------

1. ↑  "Udala"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

*এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।*.
**মাদুরাবেলাগে ডন উদারা সুপেক্ষা জয়াসুন্দরা** (সিংহলি: උදාර ජයසුන්දර; জন্ম: ৩ জানুয়ারি, ১৯৯১) মিনুয়ানগোদা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ২০১০-এর দশকের মাঝামাঝি সময়কালে থেকে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করছেন।

ঘরোয়া প্রথম-শ্রেণীর শ্রীলঙ্কান ক্রিকেটে রাগামা ক্রিকেট ক্লাব ও শ্রীলঙ্কা নেভি স্পোর্টস ক্লাবের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলে থাকেন। এছাড়াও, মাঝে-মধ্যে লেগ ব্রেক বোলিং করে থাকেন **উদারা জয়াসুন্দরা**।

প্রথম-শ্রেণীর ক্রিকেট
---------------------

আনন্দ কলেজে অধ্যয়ন করেছেন তিনি। বিখ্যাত ক্রিকেটার ব্রায়ান লারাকে আদর্শ হিসেবে মানেন। পেশাদারী পর্যায়ে ক্রিকেটার হবার স্বপ্ন ভেঙ্গে গেলে ব্যবসায় জগতে প্রবেশ করার ইচ্ছে রয়েছে তার। ২০০৯ সাল থেকে প্রথম-শ্রেণীর খেলোয়াড়ী জীবন চলমান রয়েছে তার। বামহাতি ব্যাটসম্যান উদারা জয়াসুন্দরা নিউজিল্যান্ডে অনুষ্ঠিত ২০১০ সালর অনূর্ধ্ব-১৯ ক্রিকেট বিশ্বকাপ খেলার জন্যে মনোনীত হয়েছিলেন। নভেম্বর, ২০০৯ সালে ত্রি-দেশীয় অনূর্ধ্ব-১৯ প্রতিযোগিতায় বাংলাদেশের বিপক্ষে ৮২ রানের ইনিংস খেলেন।

অক্টোবর, ২০১৫ সালে সফররত ওয়েস্ট ইন্ডিয়ান একাদশের বিপক্ষে শ্রীলঙ্কা বোর্ড সভাপতি একাদশের সদস্যরূপে প্রস্তুতিমূলক খেলায় অংশ নেন। ১৪২ রান তুলে দলে শীর্ষ রান সংগ্রাহক হন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন উদারা জয়াসুন্দরা। সবগুলো টেস্টই নিউজিল্যান্ডের বিপক্ষে খেলেছিলেন তিনি। ১০ ডিসেম্বর, ২০১৫ তারিখে ডুনেডিনে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৮ ডিসেম্বর, ২০১৫ তারিখে হ্যামিল্টনে একই দলের বিপক্ষে সর্বশেষ টেস্টে অংশ নেন তিনি।

২০১৫-১৬ মৌসুমে শ্রীলঙ্কা দলের সদস্যরূপে নিউজিল্যান্ড গমন করেন। এ সফরেই ১০ ডিসেম্বর, ২০১৫ তারিখে স্বাগতিক নিউজিল্যান্ড দলের বিপক্ষে তার টেস্ট অভিষেক পর্ব সম্পন্ন হয়। ঐ খেলায় তেমন সুবিধে করতে পারেননি তিনি। প্রথম ইনিংসে মাত্র ১ ও দ্বিতীয় ইনিংসে মাত্র ৩ রান তুলতে সক্ষম হন। ডুনেডিনে অনুষ্ঠিত ঐ টেস্টে তার দল ১২২ রানের পরাজয়বরণ করতে বাধ্য হয়।

তথ্যসূত্র
---------

1. ↑  "Udara Jayasundera"। *ESPN Cricinfo*। সংগ্রহের তারিখ ১১ অক্টোবর ২০১৫।
2. ↑  "West Indies tour of Sri Lanka, Tour Match: Sri Lanka Board President's XI v West Indians at Colombo (SSC), Oct 9-11, 2015"। *ESPN Cricinfo*। সংগ্রহের তারিখ ১১ অক্টোবর ২০১৫।
3. ↑  "Sri Lanka tour of New Zealand, 1st Test: New Zealand v Sri Lanka at Dunedin, Dec 10-14, 2015"। *ESPN Cricinfo*। সংগ্রহের তারিখ ১০ ডিসেম্বর ২০১৫।

আরও দেখুন
---------

* মাহেলা উদাত্তে
* পিয়াল বিজেতুঙ্গে
* শ্রীলঙ্কান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে উদারা জয়াসুন্দরা উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে উদারা জয়াসুন্দরা  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**মহিলাদের অধিকারের জন্য গ্রিক লিগ** (গ্রিক: Σύνδεσμος για τα Δικαιώματα της Γυναίκας) একটি গ্রীক নারীবাদী সংগঠন যা ১৯২০ সালে এথেন্সে ভোটাধিকার সহ মহিলাদের রাজনৈতিক অধিকার প্রচারের জন্য প্রতিষ্ঠিত হয়েছিল। ইন্টারন্যাশনাল অ্যালায়েন্স অফ উইমেনের সাথে অধিভুক্ত সংগঠনটি আজও সক্রিয় রয়েছে।

পটভূমি
------

১৮২৮ সালে গ্রীস স্বাধীনতা লাভের পর থেকে বিশেষ করে শিক্ষার ক্ষেত্রে নারীদের সমর্থনে বেশ কিছু উদ্যোগ নেওয়া হয়েছে। ১৮৭২ সালে, কালিওপি কেহাজিয়া (১৮৩৯-১৯০৫) সোসাইটি ফর প্রমোটিং উইমেনস এডুকেশন প্রতিষ্ঠা করেন। কালিরোই প্যারেন (১৮৬১-১৯৪০) ১৮৯৪ সালে মহিলাদের মুক্তির জন্য ইউনিয়ন ও ১৮৯৬ সালে গ্রীক মহিলাদের ইউনিয়ন প্রতিষ্ঠা করেন, যদিও উভয়ই মহিলাদের ভোটাধিকারের বিতর্কিত কারণের জন্য আহ্বান এড়িয়ে যায়। জাতীয় মহিলা গ্রীক পরিষদ মহিলা ও শিশুদের জন্য প্রায় পঞ্চাশটি দাতব্য সংস্থার একটি পৃষ্ঠপোষক সংস্থা যা ১৯১১ সালে প্রতিষ্ঠিত হয়েছিল। এথেন্স বিশ্ববিদ্যালয়ে নারীদের ভর্তির মাধ্যমে এবং ১৯১১ সালে, গ্রীসের গৌরবময় অতীতকে পুনরুজ্জীবিত করার জন্য প্রচেষ্টাকারী একটি সংস্থা লাইসিয়ামের প্রতিষ্ঠার মাধ্যমে গ্রীক মহিলাদের (লিকিওন টন এলিনিডন) শিক্ষাগত অগ্রগতি সাধিত হয়। এটি শুধুমাত্র ১৯২০ সালে ছিল যে আভ্রা থিওডোরোপোলু বিশেষভাবে রাজনৈতিক অধিকার এবং ভোটাধিকারের অগ্রগতির দাবিতে মহিলাদের অধিকারের জন্য গ্রীক লীগ প্রতিষ্ঠা করেছিলেন।

ইতিহাস
------

লীগ ১৯২০, ১৯৩০ এবং ১৯৫০-এর দশকে বিশেষভাবে সক্রিয় ছিল, বৈষম্যমূলক আইন বাতিল করতে এবং পারিবারিক আইনে অগ্রগতি অর্জনে সফল হয়েছিল।

তথ্যসূত্র
---------

1. ↑  "Greek League for Women's Rights"। EIGE। সংগ্রহের তারিখ ২৩ মে ২০১৭।
2. 1 2  Bacchetta, Paola; Power, Margaret (২০০২)। *Right-wing Women: From Conservatives to Extremists Around the World*। Psychology Press। পৃষ্ঠা 116–। আইএসবিএন 978-0-415-92778-9।
3. ↑  Rappaport, Helen (২০০১)। *Encyclopedia of Women Social Reformers*। ABC-CLIO। পৃষ্ঠা 529–। আইএসবিএন 978-1-57607-101-4।
রেগিস্তান ও এর তিন মাদ্রাসা। বাম থেকে ডানে: উলুগ বেগ মাদ্রাসা, তিলইয়া-কুরি মাদ্রাসা ও শের-দুর মাদ্রাসা।
**রেগিস্তান** (ریگستان) তিমুরি রাজবংশের সময় বর্তমান উজবেকিস্তানের অন্তর্গত প্রাচীন সমরকন্দের মূল কেন্দ্র ছিল। ফারসিতে রেগিস্তান অর্থ বালুময় স্থান বা মরুভূমি।

রেগিস্তান ছিল একটি জনসমাগম চত্বর। এখানে রাজকীয় ফরমান শোনার জন্য মানুষ জড়ো হত। এছাড়া এখানে প্রকাশ্যে মৃত্যুদন্ডও দেয়া হত। রেগিস্তানের কাঠামো ইসলামি স্থাপত্যশৈলীতে নির্মিত তিনটি মাদ্রাসাকে ঘিরে গড়ে উঠেছে।

মাদ্রাসা
--------

উলুগ বেগ মাদ্রাসা
শের-দুর মাদ্রাসা
তিলইয়া-কুরি মাদ্রাসা
রেগিস্তান চত্বরের তিনটি মাদ্রাসা হল উলুগ বেগ মাদ্রাসা (১৪১৭-১৪২০), তিলইয়া-কুরি মাদ্রাসা (১৬৪৬-১৬৬০) ও শের-দুর মাদ্রাসা (১৬১৯-১৬৩৬)।

### উলুগ বেগ মাদ্রাসা (১৪১৭-১৪২০)

উলুগ বেগ মাদ্রাসা (ফার্সি: مدرسه الغ بیگ‎‎) তিমুরি রাজবংশের সময় তৈরী হয়। ১৫শ শতাব্দীতে এই মাদ্রাসা মুসলিম প্রাচ্যের অন্যতম শ্রেষ্ঠ বিদ্যাপীঠ ছিল। পারস্যের কবি, পণ্ডিত, সুফি জামি এখানে পড়াশোনা করেছেন। উলুগ বেগ স্বয়ং এই মাদ্রাসায় শিক্ষকতা করেছেন। উলুগ বেগের সরকারের সময় এই মাদ্রাসায় ধর্মীয় বিষয় ছাড়াও অন্যান্য বিষয়ে শিক্ষাদান করা হত।

### শের-দুর মাদ্রাসা (১৬১৯-১৬৩৬)

১৭শ শতাব্দীতে সমরকন্দের শাসক ইয়ালানগুশ বাখুদুর শের-দুর মাদ্রাসা (ফার্সি: شیردار‎‎) ও তিলইয়া-কুরি মাদ্রাসা (ফার্সি: طلاکاری‎‎) নির্মাণের আদেশ দেন।

### তিলইয়া-কুরি মাদ্রাসা (১৬৪৬-১৬৬০)

শের-দুর মাদ্রাসার দশ বছর পর তিলইয়া-কুরি মাদ্রাসা (ফার্সি: طلاکاری‎‎) নির্মাণ করা হয়। এটি ছিল শিক্ষার্থীদের আবাসস্থল কিন্তু মসজিদ হিসেবেও ভূমিকা পালন করত।

অন্যান্য স্থাপনা
----------------

### শায়বানিদের মাজার

তিলইয়া-কুরি মাদ্রাসার পূর্ব দিকে শায়বানিদের মাজার রয়েছে। শায়বানি শক্তির প্রতিষ্ঠাতা মুহাম্মদ শায়বানি। ১৫০০ সালে তিনি চাগতাই খানাতের সাহায্য নিয়ে সমরকন্দ ও বুখারা জয় করেছিলেন।

### চসরু বাণিজ্য গম্বুজ

শের-দুর মাদ্রাসার পেছনে প্রাচীন বণিজ্য গম্বুজ চসরু অবস্থিত।

চিত্রশালা
---------

* উলুগ বেগ মাদ্রাসার প্রাঙ্গণউলুগ বেগ মাদ্রাসার প্রাঙ্গণ
* শের-দুর মাদ্রাসার দেয়ালে অঙ্কিত বাঘশের-দুর মাদ্রাসার দেয়ালে অঙ্কিত বাঘ
* ১৯শ শতাব্দীতে তিলইয়া-কুরি মাদ্রাসা১৯শ শতাব্দীতে তিলইয়া-কুরি মাদ্রাসা
* শায়বানিদের মাজারশায়বানিদের মাজার
* চসরু বাণিজ্য গম্বুজচসরু বাণিজ্য গম্বুজ

আরও দেখুন
---------

* গোরে আমির
* বিবি খানম মসজিদ
* শাহে জিন্দা
* তিমুরি রাজবংশ

তথ্যসূত্র
---------

1. ↑  Mukminova, RG (২০০৭)। "The role of Islam in education in Central Asia in the 15th -- 17th centuries"। *STUDIES ON CENTRAL ASIA Nuova serie*। 1। **87**: 155–161।

উইকিমিডিয়া কমন্সে **রেগিস্তান** সংক্রান্ত মিডিয়া রয়েছে।
অসম অয়েল কোম্পানি লিমিটেড ১৯০১ সালে **ডিগবয় তেল শোধনাগার** স্থাপন করেছিল। ইন্ডিয়ান অয়েল কর্পোরেশন লিমিটেড (আইওসি) ১৯৮১ সাল থেকে অসম অয়েল কোম্পানি লিমিটেডের তেল শোধনাগার ও বিপণন ব্যবস্থার পরিচালনা গ্রহণ করে এবং পৃথক বিভাগ তৈরি করে। এই বিভাগে শোধনাগার এবং বিপণন উভয় ব্যবস্থা আছে। ডিগবয় তেল শোধনাগারে তেল পরিশোধন ক্ষমতা ছিল ০.৫০ এমএমটিপিএ (প্রতি বছর মিলিয়ন মেট্রিক টন)। ১৯৯৬ সালের জুলাই মাসে তেল শোধনাগারের আধুনিকায়নের মাধ্যমে রিফাইনারির পরিশোধন ক্ষমতা ০.৬৫ এমএমটিপিএ-তে বৃদ্ধি পেয়েছিল। ১৯৯৯ সালে ১,৭০,০০০ টিপিএ ক্ষমতার নতুন বিলম্বিত কোকিং ইউনিট চালু করা হয়েছিল। মাইক্রোক্রিস্টালাইন মোম উৎপাদন বৃদ্ধির জন্য একটি নতুন সলভেন্ট ডাইভ্যাক্সিং ইউনিট স্থাপন করা হয়েছিল এবং ২০০৩ সালে এটি চালু করা হয়েছিল। ২০০২ সালে ডিজেলের মান উন্নত করার জন্য তেল শোধনাগারটি হাইড্রোট্রিটার-ইউওপি স্থাপন করেছে। আধুনিকায়নের পরে এমএসকি ইউনিট চালু করা হয়েছে। তেল শোধনাগার একটি নতুন টার্মিনাল ২০১৬ দ্বারা সম্পন্ন করা হবে বলে আশা করা হয়।

ইতিহাস
------

ডিগবয় তেল শোধনাগার ভারতের তেল শিল্পের জন্মস্থান হিসাবে পরিচিত। এটি ১১ ই ডিসেম্বার ১৯০১ সালে চালু করা হয়েছিল। এটি এশিয়ার প্রথম তেল শোধনাগার এবং এখনও সবচেয়ে পুরনো কর্মক্ষম তেল শোধনাগারগুলির মধ্যে একটি। ১৮৬৭ সালে ডিগবয় এলাকায় রেলওয়ে লাইন স্থাপন করার সময় খনিজ তেলের খনিটি দুর্ঘটনাক্রমে আবিষ্কৃত হয়। এটি তিনসুকিয়া জেলার ঘন তরল হিসাবে মাটির গভীর থেকে বেরিয়ে আসে। ১৮৮২ সালে তেলের জন্য খনন শুরু হয় এবং ১৯০১ সালে ডিগবয়তে শোধনাগারটি স্থাপিত হয়।

তথ্যসূত্র
---------

1. ↑  "5 Things That Make Assam Unique"। *Outlook India*।
2. ↑  "Here is India's oil story"। *The Financial Express*। ৩ মে ২০১৮। সংগ্রহের তারিখ ৯ ডিসে ২০১৮।

বহিঃসংযোগ
---------

* Digboi Refinery - Our Second Century
* Article on Discover Far East

| * দে
* স
ভারতের তেল শোধনাগার |
| --- |
| সরকারি | 

|  |  |
| --- | --- |
| আইওসিএল | 
* গুজরাত তেল শোধনাগার
* হলদিয়া তৈল শোধনাগার
* মথুরা তেল শোধনাগার
* পারাদ্বীপ তেল শোধনাগার
* পানিপথ তেল শোধনাগার
* বড়উনি তেল শোধনাগার
* বঙাইগাঁও তেল শোধনাগার
* গুয়াহাটি তেল শোধনাগার
* ডিগবয় তেল শোধনাগার

 |
| ওএনজিসি | 
* ম্যাঙ্গালোর রিফাইনারি ও পেট্রোকেমিক্যালস
* তাঁতিপাকা তেল শোধনাগার

 |
| এইচপিসিএল | 
* মুম্বই তেল শোধনাগার
* বিশাখাপত্তনম তেল শোধনাগার
* বাড়মীর তেল শোধনাগার
* গুরু গোবিন্দ সিং তেল শোধনাগার

 |
| সিপিসিএল | 
* মানালি তেল শোধনাগার
* নাগাপত্তনম তেল শোধনাগার

 |
| বিপিসিএল | 
* মুম্বই তেল শোধনাগার (বিপিসিএল)
* নুমালিগড় তেল শোধনাগার

 |

 |
| বেসরকারি | 

|  |  |
| --- | --- |
| আরআইএল | 
* জামনগর তেল শোধনাগার (এসইজেড)
* জামনগর তেল শোধনাগার (ডিএটি)

 |
| এনই | 
* নায়ার এনার্জি তেল শোধনাগার

 |

 |
**গোপালচন্দ্র নিয়োগী** ভারতের স্বাধীনতা আন্দোলনের একজন পরিচিত মুখ। তিনি ২২ জানুয়ারী ১৮৯৬ খ্রি অবিভক্ত ভারতের (বর্তমান বাংলাদেশের) ময়মনসিংহে জন্মগ্রহণ করেন। তার মৃত্যু হয় ১৪ অক্টোবর ১৯৮২।

স্বাধীনতা আন্দোলন
-----------------

ছাত্রাবস্থা থেকেই তিনি বিপ্লবীদলের সঙ্গে যুক্ত ছিলেন। **যুগান্তর** দলের সাথে তিনি নিয়মিত যোগাযোগ রাখতেন এবং সদস্যও ছিলেন। তিনি ব্রিটিশ রাজ এবং জমিদার-জোতদারদের অত্যাচারের বিরুদ্ধে ঝাপিয়ে পরেন। ১৯৩৪ থেকে ১৯৩৯ পর্যন্ত তিনি রাজশাহির পুটিয়া জেলে বন্দী ছিলেন। জেল থেকে মুক্তিলাভের পর তিনি সাংবাদিকতার মাধ্যমে দেশকে জাগানোর জন্য সাংবাদিকের কলম তুলে নেন। তিনি **মাতৃভূমি** এবং **কৃষক** নামক দুটি পত্রিকার সাথে যুক্ত ছিলেন। পরে দৈনিক বসুমতি সম্পদনার দায়িত্বও সামলান। তার রচনায় অর্থনৈতিক সংকট এবং সমাজের অনাচার স্থান পায়। তিনি বলতেন-"অর্থনৈতিক স্বাধীনতা এবং সামাজিক স্বাধীনতা ছাড়া স্বাধীনতা অর্থহীন।"

বই
--

তার রচিত বই গুলোর মধ্যে **বঙ্গীয় মহাজন আইন**, **বাংলার দুর্ভিক্ষ**, **নারীর অধিকার**, **ধনতন্ত্র ও উপনিবেশ** উল্লেখযোগ্য়।

তথ্যসূত্র
---------

1. ↑  *মৃত্যুঞ্জয়ী*। কলকাতা: পশ্চিমবঙ্গ তথ্য় ও সংস্কৃতি দপ্তর। ১৫ আগস্ট ১৯৯৭। পৃষ্ঠা ২৯৬।